Телеути
Телеути су туркијски народ насељен у Кемеровској области, у Русији. Према попису из 2002. године, било је 2.650 Телеута у Русији. Њихов језик је класификован као телеутски дијалект алтајског језика (део је јужноалтајске групе дијалеката).

Популација 
Број Телеута у Руској Федерацији износи 2.643 особе (2010), од чега 2.520 Телеута живи у Кемеровској области. Телеути су углавном становници руралних области. Око 2.000 људи живи у селима.

Кемеровска област (број Телеута у насељима 2002. године):
 село Челухоево: 505;
 град Белово: 438;
 град Новокузњецк: 303;
 село Беково: 273;
 село Верховскаја: 194;
 село Шанда: 177;
 село Новобачати: 140;
 село Заречное: 136.

Језик 
Телеутски припада туркијској породици језика (део хипотетичке алтајске макропородице) као посебан језик или према другим класификацијама, као дијалекат јужноалтајског или алтајског језика. Користи се не само у Кемеровској области, већ и у Републици Алтај (општина Шебалински, дуж реке Катун и њене притоке реке Семје) и у Алтајској Покрајини. Према званичним подацима из 2010. године, у Русији 975 особа (око 37% Телеута) говори телеутски језик. Истовремено, готово сви Телеути говоре руски језик.

Види још 
 Тијеле
 Алтајци
 Туркијски народи

Референце

Спољашње везе 
 Association of the Teleut People 
 ELAR archive of Documentation and Analysis of the Endangered Teleut Language  

Туркијски народи
Етничке групе Русије